רגימנט משמר פראובראז'נסקי ה-154

[ממוזער|150x150 פיקסלים|טלאי [כוחות היבשה הרוסיים|כוחות היבשה הרוסים כאשר הרגימנט ה-154 היה חלק ממנו.]]
[ממוזער|150x150 פיקסלים|טלאי [חיל האוויר הרוסי עבור הרגימנט ה-154 במסגרת חיל האוויר.]]
[ממוזער|150x150 פיקסלים|טלאי [הצי הרוסי|חיל הים הרוסי עבור הרגימנט ה-154.]]
**רגימנט משמר פראובראז'נסקי ה-154**, רשמית **רגימנט המשמר העצמאי פראובראז'נסקי ה-154** (ברוסית: **154-й отдельный комендантский Преображенский полк**) הוא משמר הכבוד הרשמי של הכוחות המזוינים הרוסים המשמש כיחידה הטקסית הראשית של הכוחות המזוינים והיא מוצבת במוסקבה. מלבד היותה יחידת משמר הכבוד, היא מופקדת גם על תפקידי סיוע לחיל המצב של מוסקבה ומהווה יחידת חילוץ והגנה על עיר הבירה ועל התשתית הצבאית שלה. צריפי המגורים של המשרתים בה נמצאים במחוז לפורטובו, מוסקבה, במחוז האדמיניסטרטיבי הדרום-מזרחי. מרבית אימוניהם נעשים בתוככי הקרמלין ומהווים חלק ממשמר הקרמלין.

## היסטוריה
עם סיום מלחמת העולם השנייה באירופה בשנת 1944, הוטל על הנ.ק.ו.ד. הסובייטי במוסקבה להקים פלוגת משמר כבוד במשרה מלאה כחלק מרגימנט הראשון וזו הפכה למבצעית ביוני 1945 במוסקבה. הרגימנט החדש צורף לרגימנט ה-73 בשנת 1948.

ב-10 באפריל 1949, בהוראת המטה הכללי של הצבא הסובייטי, הפך לרגימנט המשמר העצמאי ה-99. ב-29 בנובמבר 1956, בהוראת מועצת השרים של ברית המועצות, פלוגת המשמר העצמאית הראשונה והלהקה הצבאית של משמר הכבוד, הועברו לפיקוח מפקד חיל המצב במוסקבה. הרגימנט אימץ מדי מצעד מלאים בשנת 1960 וחייליו שירתו בשלוש הזרועות של הכוחות המזוינים הסובייטים: צבא היבשה, חיל האוויר והצי. בשנת 1971 הפך הרגימנט לחלק ממשרד ההגנה של ברית המועצות וחייליו שירתו רק באירועים ממלכתיים, בטקסים ובחגים לאומיים כאשר הדבר התאפשר.

בדצמבר 1979, בהמלצת המטה הכללי של הצבא הסובייטי, הפך לרגימנט המשמר העצמאי ה-154 והוטלה עליו החובה לפעול כחלק מחיל המצב המוסקבאי ולספק שומרים טקסיים באירועים ממלכתיים. בשנת 1980 השתתפו כמה אנשי שירות מהרגימנט בטקס הפתיחה האולימפי בשנת 1980, בעודם עוטים מדים רשמיים אזרחיים הנושאים את הדגל האולימפי. הרגימנט לקח חלק בפסטיבל העולמי לנוער וסטודנטים ב-1985 וביום האזכרה בשנת 1987 במלאת 175 שנה לקרב בורודינו. במאי 1991 הפכה פלוגת המשמר העצמאית הראשונה לרגימנט משמר הכבוד ה-154.

רגימנט המשמר העצמאי ה-154 הפך רשמית לרגימנט המשמר העצמאי פראובראז'נסקי ה-154 (כמחווה למשמר פראובראז'נסקי הקיסרי) ב-9 באפריל 2013 על פי צו נשיאותי מספר 326 בחתימת נשיא רוסיה ולדימיר פוטין. פוטין תיאר בעבר תוכנית להחזיר את התואר המכובד של הרגימנט בנאום בפני האספה הפדרלית הרוסית בשנת 2012, כשהמטרה המוצהרת הייתה "לחזק את ההמשכיות ההיסטורית" של כוחות הצבא הרוסי באמצעות החייאת השמות "הידועים", יחידות ורגימנטי צבאות רוסיה. חיילי היחידה הופיעו במצעד יום הניצחון הסיני בשנת 2015, במלאת 70 שנה לניצחון על יפן במלחמת העולם השנייה. ב-10 בספטמבר 2018, נחנך בית היונארמייה.

הרגימנט כיום מורכב מכאלף אנשי שירות מכל יחידות הצבא הרוסי, המורכבים משלושה גדודים (גדוד משמר הכבוד וגדוד המשמר הראשון והשני) ויחידות עצמאיות אחרות המרכיבות אותו, כולל פלוגת המפקחים המיוחדים שלו. רגימנט המשמר העצמאי ה-154, וקודמיו, היו מעורבים במהלך השנים באירועים ממלכתיים ובינלאומיים שונים. מלבד תפקידו כמשמר כבוד באירועי ספורט, פעילויות אחרות בהן חייליו היו מעורבים כוללות את השתתפותם בהלוויות של מדינאים סובייטים (כולל בהלוויה הממלכתית של ליאוניד ברז'נייב) ובחגיגות יום הניצחון במוסקבה משנת 1965 ואילך, שם הם תמיד נוטלים חלק בטקס המציין את פתיחת אירועי יום הניצחון בכיכר האדומה במצעד השנתי ובפעילויות הנצחה אחרות. חיילי המשמר נוטלים חלק בטקסים בהר ההשתחוות, במוזיאון המלחמה הפטריוטית הגדולה במוסקבה ובאתרים נוספים.

## מבנה
* מטה הגדוד
* שירות מהנדסים
* גדוד המשמר הראשון
* גדוד המשמר השני
* להקה צבאית
* גדוד משמר הכבוד השלישי
** מפקדת הגדוד
** יחידת משמר הכבוד הראשונה
** יחידת משמר הכבוד השנייה
** הלהקה הצבאית המיוחדת של גדוד משמר הכבוד
* היחידה למשימו מיוחדות
* יחידת הרכבים
* יחידת המשטרה הצבאית

## גלריה

קובץ:Russian honor guard at Tomb of the Unknown Soldier, Alexander Garden welcomes Michael G. Mullen 2009-06-26 2.jpg|חיילי משמר הכבוד מברכים את מפקד הצי האמריקני, מייק מולן בקבר החייל האלמוני (מוסקבה).
קובץ:General Pace at Tomb of the Unknown Soldier, Moscow.JPG|חיילי המשמר בטקס הנחת הזרים ב-2006
קובץ:Oath-taking ceremony for the 154th Independent Commandant's Regiment.jpg|טקס ההשבעה של חיילי הגדוד
קובץ:154-й отдельный комендантский полк.jpg|מדי שירות טקסיים של הרגימנט
קובץ:Russian soldiers on the Champs Elysees DSC03310.JPG|חיילי הרגימנט ה-154 בשאנז אליזה בטקסים לחגיגות 60 שנה לניצחון נגד הנאציזם.
קובץ:154th Preobrazhensky Independent Commandant's Regiment 04.jpg|במהלך מצעד יום הניצחון במוסקבה, 2010.
קובץ:4thTankDivisionOpenDay17p1-82.jpg|חיילי הרגימנט בתרגיל.
קובץ:154th Preobrazhensky Independent Commandant's Regiment (29-06-1980) 01.jpg|ולדימיר גובורוב מציג את דגל הגדוד למפקדה, 29 ביוני 1980.
קובץ:Взвод почетного караула отдельного комендантского полка принял участие в параде, посвященном 200-летию независимости Венесуэлы.jpg|משמר כבוד מטעם הרגימנט במהלך מצעד יום העצמאות של ונצואלה בקראקס בשנת 2011.
קובץ:Repatriation of Oleg Peshkov's body at Chkalovsky Airport (1).jpg|חיילי הרגימנט ה-154 עם השבת גופתו של אולג פשקוב, שדה התעופה צ'קלובסקי.


## ראו גם
* משמר פראובראז'נסקי
* משמר הקרמלין
* משמר הכנסת
* תזמורת צה"ל

## קישורים חיצוניים

* 
* צו נשיאותי מספר 326 המעניק את התואר "פראובראז'נסקי" לרגימנט ה-154 
* סרט תיעודי אודות שירות משמר הכבוד של הצבא הסובייטי (1980) 
* סרט תיעודי אודות משמר הכבוד של הצבא הסובייטי, 1971 

## הערות שוליים

קטגוריה:יחידות רגלים סובייטיות
קטגוריה:יחידות צבא רוסיות
קטגוריה:הקרמלין
קטגוריה:רגימנטים